โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา

โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา (อังกฤษ: Kasetsart University Laboratory School Center for Educational Research and Development) เป็นโรงเรียนสหศึกษาให้การศึกษาในระดับประถมศึกษาและมัธยมศึกษา สังกัดกระทรวงการอุดมศึกษา วิทยาศาสตร์ วิจัยและนวัตกรรม เป็นห้องปฏิบัติการฝึกหัดครู คณะศึกษาศาสตร์ มหาวิทยาลัยเกษตรศาสตร์ ตั้งอยู่ในมหาวิทยาลัยเกษตรศาสตร์ วิทยาเขตบางเขน ประวัติ โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา ก่อตั้งขึ้นเมื่อวันที่ 22 เมษายน พ.ศ. 2514 ซึ่งเป็นวันที่พระเจ้าวรวงศ์เธอ พระองค์เจ้าจักรพันธ์เพ็ญศิริ องค์อธิการบดีมหาวิทยาลัยเกษตรศาสตร์ มีหนังสือถึงกระทรวงศึกษาธิการ แจ้งว่า คณะศึกษาศาสตร์ มหาวิทยาลัยเกษตรศาสตร์พร้อมที่จะดำเนินการก่อตั้งโรงเรียนสาธิตแห่งมหาวิทยาลัยเกษตรศาสตร์ โดยมี ศ.ดร.อุบล เรียงสุวรรณ ทำหน้าที่เป็นอาจารย์ใหญ่คนแรกของโรงเรียน มีคณาจารย์จำนวนหนึ่งซึ่งย้ายโอน มาจากคณะครุศาสตร์ จุฬาลงกรณ์มหาวิทยาลัยและกระทรวงศึกษาธิการ มาดำเนินงานร่วมกับคณาจารย์ของคณะศึกษาศาสตร์ที่มีอยู่ส่วนหนึ่งแล้ว และรับสมัครอาจารย์ใหม่รุ่นแรกอีกส่วนหนึ่งจำนวน 37 คน และมีการเปิดรับนักเรียนชั้นประถมศึกษาปีที่ 1 และชั้นมัธยมศึกษาปีที่ 1 จนมีนักเรียนครบทั้ง 12 ชั้นปีในปี พ.ศ. 2518 ในปี พ.ศ. 2518 โรงเรียนสาธิตแห่งมหาวิทยาลัยเกษตรศาสตร์ ร่วมกับโรงเรียนสาธิตจุฬาลงกรณ์มหาวิทยาลัย, โรงเรียนสาธิตมหาวิทยาลัยศรีนครินทรวิโรฒ ประสานมิตร ฝ่ายประถมและโรงเรียนสาธิตมหาวิทยาลัยศรีนครินทรวิโรฒ ปทุมวัน ได้ริเริ่มจัดการแข่งขัน ว่ายน้ำสาธิต–สามัคคี ซึ่งต่อมาจะพัฒนาต่อเป็นการแข่งขัน กีฬาสาธิตสามัคคี ที่มีการจัดการแข่งขันกีฬามากถึง 19 ชนิดกีฬาและมีโรงเรียนสาธิตเข้าร่วมทั้งหมด 23 สถาบัน ในปี พ.ศ. 2531 โรงเรียนสาธิตแห่งมหาวิทยาลัยเกษตรศาสตร์ได้ลงนามในสัญญาความร่วมมือกับเมืองอุบุยามาในคูมาโมโตะ ประเทศญี่ปุ่น เพื่อที่จะริเริ่มด้วยโครงการแลกเปลี่ยนทางการศึกษา วัฒนธรรม และการกีฬากับต่างประเทศ สาธิตเกษตร-อุบุยามา (ฮิโกไทย โคริว) กับโรงเรียนมัธยมศึกษาตอนต้นอุบุยามา เป็นจุดเริ่มต้นของความสัมพันธ์ระหว่างทั้งสองโรงเรียน และการริเริ่มโครงการแลกเปลี่ยนกับโรงเรียนอื่น ๆ ในญี่ปุ่น และประเทศอื่น ๆ ปัจจุบันโรงเรียนสาธิตแห่งมหาวิทยาลัยเกษตรศาสตร์ มีสถานภาพเป็นศูนย์วิจัยและพัฒนาการศึกษาโดยมีฐานะเทียบเท่าภาควิชาในคณะศึกษาศาสตร์ อาคารและสถานที่ อาคารภายในโรงเรียน สถานที่ในโรงเรียน สนามกีฬา: ประกอบด้วยสนามเทนนิส สนามบาสเกตบอล สนามเปตอง สนามเซปักตะกร้อ และสนามฟุตบอล สวนมิตรสัมพันธ์: ตั้งอยู่ระหว่างอาคาร 5 และ 6 สร้างขึ้นเพื่อแสดงถึงความสัมพันธ์กับโรงเรียนพี่น้องในประเทศญี่ปุ่น (อุบุยามา) เป็นที่ตั้งของศาลาสหมิตรสาธิตเกษตร บ่อน้ำญี่ปุ่น และเป็นสถานที่ปลูกพืชตามโครงการสวนพฤกษศาสตร์โรงเรียน สวนวรรณคดีและสวนสมุนไพร: ตั้งอยู่บริเวณอาคาร 5 และหลังอาคารอุบล เรียงสุวรรณ เป็นสถานที่ปลูกพืชตามโครงการสวนพฤกษศาสตร์โรงเรียน ทำเนียบผู้บริหารโรงเรียน หลักสูตรและการจัดการเรียนรู้ การศึกษาภาคปกติ โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษาจัดการเรียนรู้ตั้งแต่ ชั้นประถมศึกษาปีที่ 1 จนถึงมัธยมศึกษาปีที่ 6 ภายใต้กรอบของหลักสูตรที่กระทรวงศึกษาธิการประกาศใช้ แต่ปรับรายละเอียดบางส่วน ให้เป็นหลักสูตรท้องถิ่นที่ทันสมัยเหมาะสมกับสภาพแวดล้อมและความต้องการของประชาคมของโรงเรียน เช่น การจัดกิจกรรมสนทนาภาษาอังกฤษในชั้นประถมศึกษาปีที่ 1 และ 2 และเริ่มเรียนภาษาอังกฤษในชั้นประถมศึกษาปีที่ 3 จนถึงชั้นมัธยมศึกษาปีที่ 6 โดยมีชั่วโมงสนทนาภาษาอังกฤษกับอาจารย์เจ้าของภาษาโดยตรงส่งเสริมให้นักเรียนเลือกเรียนอย่างหลากหลายตามความถนัดและความสนใจ พร้อมทั้งจัดกิจกรรมเสริมหลักสูตรเพื่อเพิ่มพูนทักษะความสามารถและประสบการณ์อย่างระบบต่อเนื่องสอดคล้องกัน เช่นกิจกรรมศึกษานอกสถานที่ การเชิญวิทยากรภูมิปัญญาท้องถิ่น การประกวดแข่งขันทางวิชาการในกลุ่มสาระการเรียนรู้ต่าง ๆ ทั้งภายในและภายนอกโรงเรียน การจัดนิทรรศการ ฯลฯ นอกเหนือจากการจัดกิจกรรมเสริมหลักสูตรวิชาต่าง ๆ แล้วโรงเรียนยังมีกิจกรรมพัฒนาผู้เรียนด้วยการจัดโครงการและกิจกรรมที่หลากหลาย ตามบริบทของโรงเรียน เพื่อส่งเสริมศักยภาพและพัฒนานักเรียนด้วยการดูแลนักเรียนอย่างใกล้ชิดจากอาจารย์ประจำชั้น และอาจารย์ที่ปรึกษา เช่น กิจกรรมสนทนายามเช้า กิจกรรมพัฒนาตน โครงการกิจกรรมเพื่อส่วนรวม (ชมรม) รวมถึงโครงการแลกเปลี่ยนทางการศึกษา วัฒนธรรม และการกีฬากับต่างประเทศที่จัดร่วมกับหลายโรงเรียนในญี่ปุ่น สหรัฐอเมริกา อังกฤษ และสิงคโปร์ ซึ่งปัจจุบันเหลือเพียงโครงการในประเทศญี่ปุ่นและสิงคโปร์เท่านั้น โรงเรียนสาธิตแห่งมหาวิทยาลัยเกษตรศาสตร์ยังมีโครงการเรียนภาษาแบบเข้มในประเทศแคนาดา ญี่ปุ่น นิวซีแลนด์ และอังกฤษ โดยในอดีตเคยมีโครงการในสหรัฐอเมริกา ออสเตรเลีย และจีน ในปีการศึกษา 2552 โรงเรียนได้มีการริเริ่มโครงการเติมเต็มศักยภาพนักเรียนที่มีความสามารถพิเศษ เพราะเล็งเห็นว่านักเรียนที่มีความสามารถโดดเด่น สร้างผลงานที่มีคุณภาพสูง มีความต้องการโครงการการศึกษาเพิ่มเติมจากการเรียนหลักสูตรปกติ โดยมีรศ.เสารรัตน์ ภัทรฐิตินันท์ เป็นประธานคณะกรรมการ เริ่มแรกมีนักเรียนเข้าร่วมโครงการรวม 225 คนประกอบด้วยนักเรียนระดับประถมศึกษา 137 คน และนักเรียนระดับมัธยมศึกษา 88 คน นักเรียนกลุ่มดังกล่าวได้เข้าทำกิจกรรมต่าง ๆ ใน 5 รายวิชา คือ คณิตศาสตร์ วิทยาศาสตร์ ภาษาอังกฤษ ทัศนศิลป์ และคอมพิวเตอร์ การสอนจะเน้นกระบวนการคิดและทำงานโดยมุ่งให้ได้ชิ้นงานตามระดับความสามารถ และจะไม่สอนเนื้อหาที่เกินระดับชั้นที่เรียนอยู่ การเรียนจะเรียนในช่วงเย็นในวันธรรมดาหรือช่วงวันเสาร์ ด้วยนโยบายของโรงเรียนที่มุ่งเน้นผู้เรียนเป็นสำคัญ ดังนั้น นอกจากจัดการเรียนรู้สำหรับนักเรียน ปกติทั่วไปแล้ว โรงเรียนยังคำนึงถึงนักเรียนที่มีความต้องการจำเป็นพิเศษให้มีโอกาสได้พัฒนาเต็มตาม ศักยภาพโรงเรียนจึงได้จัดหลักสูตรการศึกษาพิเศษแก่นักเรียนที่มีภาวะสมาธิสั้น บกพร่องทางการเรียนรู้ มีปัญหาพฤติกรรมและอารมณ์ ภาวะออทิซึม ความร่วมมือทางวิชาการ นอกจากการจัดการเรียนการสอนให้แก่นักเรียน และการฝึกปฏิบัติงานครูแก่นิสิตคณะศึกษาศาสตร์ แล้ว โรงเรียนยังได้จัด โครงการความร่วมมือทางวิชาการกับสถาบันภายในประเทศหลายโครงการ เช่นโครงการความร่วมมือทางวิชาการกับโรงเรียนสังกัดกรุงเทพมหานคร โรงเรียนสังกัดเทศบาลจังหวัดแพร่ จังหวัดร้อยเอ็ด จังหวัดสกลนคร ฯลฯ ตลอดจนการให้บริการการฝึกอบรมและการศึกษาดูงาน แก่ผู้มาเยี่ยมชม จากสถาบันทั้งในและต่างประเทศ รวมทั้งการให้ความร่วมมือในการจัดวิทยากรถ่ายทอดความรู้ แก่หน่วยงานต่าง ๆ และยังจัดการศึกษาที่สนองต่อนโยบายของรัฐ ที่มุ่งสู่ความเป็นสากลใน ยุคโลกาภิวัตน์ด้วยการขยายโอกาสในการพัฒนาความสามารถของเด็กไทย เพื่อใช้ภาษาต่างประเทศให้ทันกับสถานการณ์ปัจจุบันและอนาคตตามความเหมาะสม กับโรงเรียน คือการจัดการศึกษาโครงการการศึกษานาชาติ และโครงการการศึกษาพหุภาษา ด้านกีฬา โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษาได้มีการจัดการเรียนรู้ที่พัฒนาและส่งเสริมสมรรถภาพทางด้านกีฬาของนักเรียนในทุกระดับชั้นผ่านการจัดการเรียนการสอนในรายวิชาพลศึกษา ซึ่งโรงเรียนได้มีการพัฒนาหลักสูตรการสอนเพิ่มเติม เช่น การคิดค้นกีฬา แชร์บาส ชนิดกีฬาใหม่ที่ผสมผสานระหว่างกีฬาแชร์บอลและบาสเกตบอล ประมาณปีการศึกษา 2519 ซึ่งเป็นโรงเรียนแรกที่คิดค้น เพื่อใช้ในการเรียนการสอนและจัดกีฬาสีในชั้นประถมศึกษา อีกทั้งยังมีการพัฒนาศักยภาพให้กับนักเรียนที่มีความสามารถพิเศษในด้านกีฬา โดยมีการตั้งงานพัฒนากีฬา ที่มีลักษณะโครงสร้างและระบบงานที่ช่วยให้การดำเนินงานกีฬามีความคล่องตัวในการทำงาน ประกอบด้วย ประธานงานพัฒนากีฬา คณะกรรมการ ผู้จัดการทีม สวัสดิการทีม อย่างน้อยกีฬา 18 ชนิด มีการดำเนินงานคือ หานักกีฬา ฝึกซ้อม ประลอง แข่งขัน และมอบเกียรติยศ ความภาคภูมิใจ ให้นักกีฬาตามคุณสมบัติของผลงานที่กำหนด โรงเรียนสาธิตแห่งมหาวิทยาลัยเกษตรศาสตร์มีความร่วมมือทางด้านกีฬากับหลากหลายโรงเรียน เช่น การเข้าร่วมการแข่งขัน กีฬาสาธิตสามัคคี กับโรงเรียนสาธิตในสังกัดกระทรวงการอุดมศึกษา วิทยาศาสตร์ วิจัยและนวัตกรรมทั้งหมด 23 สถาบัน โดยโรงเรียนได้ส่งนักกีฬาเข้าแข่งขันในทุก ๆ ครั้ง หรือการแข่งขัน มหกรรมมินิรักบี้นานาชาติ ซึ่งเป็นโรงเรียนแรก ๆ ที่จัดรักบี้ รุ่นอายุตั้งแต่ 6-13 ปี การแข่งขันจัดขึ้นตั้งแต่ปีการศึกษา 2530 โดยมีการเชิญชาติใกล้เคียง เช่น ฮ่องกง ญี่ปุ่น ศรีลังกา เป็นต้น และโรงเรียนในกรุงเทพ ปริมณฑล โรงเรียนนานาชาติในประเทศ มาร่วมแข่งขัน และยังมีการแข่งขัน รักบี้ยุวชนและเยาวชน รุ่น 14,16 และ 18 ปี ซึ่งเป็นหน่วยงานของรัฐแห่งหนึ่งและแห่งแรกที่ช่วยสมาคมรักบี้ฟุตบอลแห่งประเทศไทย ในพระบรมราชูปถัมภ์ ในการจัดแข่งขันรักบี้ฟุตบอล รุ่นอายุดังกล่าว มาตั้งแต่วันที่ 19 ธันวาคม พ.ศ. 2536 ใช้สนามฟุตบอลและรักบี้ของโรงเรียนเป็นสถานที่จัดแข่งขัน โครงการการศึกษานานาชาติ โครงการการศึกษานานาชาติ เริ่มดำเนินการตั้งแต่ปีการศึกษา 2537 จัดการเรียนการสอนเป็นภาษาอังกฤษในทุกวิชาโดยอาจารย์เจ้าของภาษาทั้งนี้กำหนดให้ นักเรียนทุกคนต้องเรียนวิชาภาษาไทย วัฒนธรรมไทยกับอาจารย์คนไทย ร่วมกิจกรรมเสริมหลักสูตรส่งเสริมคุณค่าความเป็นไทยร่วมกับนักเรียนหลักสูตรปกติอย่างสม่ำเสมอ เปิดสอนตั้งแต่ชั้นอนุบาลถึงชั้นมัธยมศึกษาปีที่ 6 การบริหารงานและการรับนักเรียนแยกจากหลักสูตรปกติ สถานที่เรียนตั้งอยู่ในบริเวณเดียวกับ โรงเรียนสาธิตแห่งมหาวิทยาลัยเกษตรศาสตร์ (บางเขน) โครงการการศึกษาพหุภาษา เริ่มดำเนินการตั้งแต่ปีการศึกษา 2544 จัดการศึกษาเพื่อพัฒนาทรัพยากรบุคคลและขยายโอกาสทาง การศึกษาไปยังภาคตะวันออกของประเทศ ในระดับการศึกษาขั้นพื้นฐาน 12 ปี เน้นให้นักเรียนได้เรียนรู้ และฝึกทักษะภาษาต่างประเทศกับอาจารย์เจ้าของภาษา โดยเรียนภาษาอังกฤษตั้งแต่ชั้นประถมศึกษาปีที่ 1 และภาษาจีนหรือญี่ปุ่นตั้งแต่ชั้นประถมศึกษาปีที่ 4 การบริหารและการรับนักเรียน แยกจากหลักสูตรปกติ สถานที่ตั้งอยู่ในบริเวณนิคมอุตสาหกรรมอมตะนคร ต.คลองตำหรุ อ.เมือง จ.ชลบุรี ห่างจากกรุงเทพฯ ประมาณ 80 กิโลเมตร โครงการรับผู้ป่วยโรคออทิซึม ในเดือนมิถุนายน พ.ศ. 2533 โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา ได้รับ บุคคลที่ป่วยเป็นโรคออทิซึม เข้าศึกษาที่ โรงเรียนสาธิตแห่งมหาวิทยาลัยเกษตรศาสตร์ ในชั้นประถมศึกษาปีที่ 1 เป็นปีแรก โดยรับจากบุคคลที่ได้รับการประเมินจาก ผู้อำนวยการโรงพยาบาลยุวประสาทไวทโยปถัมภ์ ในขณะนั้น ได้แก่ ศาสตราจารย์ เพ็ญแข ลิ่มศิลา ซึ่งทั้งหมดใช้ภาษาไทยในการเรียนการสอนในการร่วมชั้นเรียน และทำการเรียนการสอนจนนักเรียนที่ป่วยเป็นโรคออทิซึม จบการศึกษามัธยมศึกษาปีที่ 6 เป็นรุ่นแรก ใน เดือน มีนาคม พ.ศ. 2545 โดยนักเรียนที่ป่วยเป็นโรคออทิซึม จบการศึกษาพร้อมเพื่อนโรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา รุ่นที่ 27 ในเดือน มิถุนายน พ.ศ. 2562 โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา ได้จัดการเรียนการสอนให้บุคคลที่ป่วยเป็นโรคออทิซึม เป็นรุ่นที่ 30 ตลอดระยะเวลาที่จัดการศึกษา มีนักเรียนส่วนหนึ่งที่ไม่สามารถเรียนจบการศึกษาในระดับชั้นมัธยมศึกษาปีที่ 6 บางรายแม้เรียนจบชั้นมัธยมศึกษาปีที่หก แต่ก็เป็น คนเสมือนไร้ความสามารถ บุตร และ บุตรี ที่ป่วยเป็นโรคออทิซึม ของบุคคลที่มีชื่อเสียงได้เข้าเรียนที่ โรงเรียนสาธิตแห่งมหาวิทยาลัยเกษตรศาสตร์ ศูนย์วิจัยและพัฒนาการศึกษา อาทิ บุตรอภิสิทธิ์ เวชชาชีวะ บุตรีทนง พิทยะ ยกเว้น คุณพุ่ม เจนเซน ที่ โรงเรียนสาธิตแห่งมหาวิทยาลัยเกษตรศาสตร์ ไม่สามารถใช้ภาษาไทยในการเรียนการสอนได้ จึงจัดโปรแกรมให้เรียนในชั้นเรียนที่มีการเรียนการสอนเป็นภาษาอังกฤษ โดย คุณพุ่ม เจนเซน ไม่ได้เรียนที่โรงเรียนตั้งแต่ชั้นประถมศึกษาปีที่ 1 รางวัลดีเด่นของโรงเรียน เมื่อวันที่ 3 ธันวาคม พ.ศ. 2541 ณ ตึกสันติไมตรี ทำเนียบรัฐบาล ผศ.ดร.จงรักษ์ ไกรนาม (ตำแหน่งในขณะนั้น) เป็นตัวแทนรับ รางวัลดีเด่นทางวิชาการ ประจำปี 2541 ประเภทโครงการเนื่องในวันคนพิการสากล จาก ฯพณฯ นายกรัฐมนตรี นายชวน หลีกภัย เมื่อวันที่ 21 มีนาคม พ.ศ. 2554 ผศ.ดร.ศศิธร จ่างภาธร อาจารย์ใหญ่เป็นตัวแทนเข้ารับพระราชทาน รางวัลบัณณาสสมโภช จากสมเด็จพระเทพรัตนราชสุดาฯ สยามบรมราชกุมารี ณ ศาลาดุสิดาลัย สวนจิตรลดา (ครั้งที่ 1) เมื่อวันที่ 25 พฤษภาคม 2558 ผศ.ดร.ศศิธร จ่างภากร อาจารย์ใหญ่เป็นตัวแทนเข้ารับพระราชทาน รางวัลบัณณาสสมโภช จากสมเด็จพระเทพรัตนราชสุดาฯ สยามบรมราชกุมารี ณ อาคารชัยพัฒนา สวนจิตรลดา พระราชวังดุสิต (ครั้งที่ 2) บุคคลที่มีชื่อเสียง บุคลากรที่มีชื่อเสียง รศ.ดารณี อุทัยรัตนกิจ อดีตผู้อำนวยการใหญ่โรงเรียนสาธิตแห่งมหาวิทยาลัยเกษตรศาสตร์, ภาคีสมาชิกราชบัณฑิตยสภา รศ.สุชาวดี เกษมณี ผู้ร่วมเขียนหนังสือวรรณสารวิจักษณ์ ตำราเรียนภาษาไทยมัธยมศึกษาตอนปลาย อ.ประพีร์ วิราพร อดีตนายกสมาคมดาราศาสตร์ไทย ศิษย์เก่าที่มีชื่อเสียง ราชสกุลวงศ์ ร้อยตำรวจตรี นายกองตรี คุณพุ่ม เจนเซน โอรสในทูลกระหม่อมหญิงอุบลรัตนราชกัญญา สิริวัฒนาพรรณวดี (ถึงแก่อนิจกรรม เมื่อปี พ.ศ. 2547) ร้อยเอก จิทัศ ศรสงคราม สถาปนิกและนักธุรกิจอสังหาริมทรัพย์ชาวไทย พระนัดดาในสมเด็จพระเจ้าบรมวงศ์เธอ เจ้าฟ้ากัลยาณิวัฒนา กรมพระนราธิวาสราชนครินทร์ บดินทรเชษฐภคินี พระเทพวชิราภินันท์ (หม่อมราชวงศ์นันทวัฒน์ ชยวฑฺฒโน) ผู้ช่วยเจ้าอาวาสวัดบวรนิเวศราชวรวิหาร นักการเมือง ข้าราชการ และเจ้าหน้าที่ของรัฐระดับสูง ​พลตรี จิรพัชร เศวตเศรนี ผู้อำนวยการกองกำลังพลปฏิบัติการทหารมหาดเล็กราชวัลลภรักษาพระองค์ กรมฝ่ายกำลังพล นาวาอากาศเอก อนุดิษฐ์ นาครทรรพ (รุ่นที่ 7) นักการเมือง รองเลขาธิการนายกรัฐมนตรีฝ่ายการเมืองประจำรองนายกรัฐมนตรี, อดีตรัฐมนตรีว่าการกระทรวงเทคโนโลยีสารสนเทศและการสื่อสาร พลเรือโท อภิรมย์ เงินบำรุง (รุ่นที่ 7) อดีตเจ้ากรมอู่ทหารเรือ สรรเสริญ สมะลาภา อดีตผู้ช่วยรัฐมนตรีว่าการกระทรวงพาณิชย์ อดีตผู้ช่วยเลขาธิการพรรคประชาธิปัตย์ อดีตรองโฆษกพรรคประชาธิปัตย์ พนมบุตร จันทรโชติ (รุ่นที่ 9) อธิบดีกรมศิลปากร จักรภพ เพ็ญแข (รุ่นที่ 10) พิธีกร นักการเมือง อดีตรัฐมนตรีประจำสำนักนายกรัฐมนตรี อ้อนฟ้า เวชชาชีวะ (รุ่นที่ 12) เลขาธิการสำนักงานคณะกรรมการพัฒนาระบบข้าราชการ, กรรมการสภาพัฒนาการเศรษฐกิจและสังคมแห่งชาติ พุทธิพงษ์ ปุณณกันต์ อดีตรัฐมนตรีว่าการกระทรวงดิจิทัลเพื่อเศรษฐกิจและสังคม รศ.ทวิดา กมลเวชช (รุ่นที่ 15) รองผู้ว่าราชการกรุงเทพมหานคร อดีตคณบดี คณะรัฐศาสตร์ มหาวิทยาลัยธรรมศาสตร์ สรวงศ์ เทียนทอง (รุ่นที่ 18) นักการเมือง อดีตรัฐมนตรีว่าการกระทรวงการท่องเที่ยวและกีฬา เลขาธิการพรรคเพื่อไทย ไผ่ ลิกค์ (รุ่นที่ 21) อดีตสมาชิกสภาผู้แทนราษฎรจังหวัดกำแพงเพชร, เลขาธิการพรรคกล้าธรรม, ประธานสมาคมกีฬาแห่งจังหวัดกำแพงเพชร ร้อยเอกหญิง ภัทร์ดารัสมิ์ ทองสลวยกร (รุ่นที่ 33) รองโฆษกประจำสำนักนายกรัฐมนตรี วรวงศ์ วรปัญญา (รุ่นที่ 38) นักการเมือง กรรมการบริหารพรรคเพื่อไทย นักวิชาการ พลตรี ศ.คลินิก นพ.ทิพชาติ บุณยรัตพันธุ์ (รุ่นที่ 5) อดีตประธานราชวิทยาลัยแพทย์ออร์โธปิดิกส์แห่งประเทศไทย ศ.วุฒิพงศ์ อารีกุล (รุ่นที่ 7) นิสิตเก่าดีเด่นประเภทวิชาการประจำปี พ.ศ. 2563 ของสมาคมนิสิตเก่าวิศวกรรมศาสตร์ มหาวิทยาลัยเกษตรศาสตร์ คณะวิศวกรรมศาสตร์ มหาวิทยาลัยเกษตรศาสตร์ รศ.บดินทร์ รัศมีเทศ (รุ่นที่ 8) กรรมการสภามหาวิทยาลัยเกษตรศาสตร์ รักษาราชการแทนรองอธิการบดี​มหาวิทยาลัยเกษตรศาสตร์ ศ.พญ.จุฬธิดา โฉมฉาย (รุ่นที่ 10) คณบดีวิทยาลัยนานาชาติ มหาวิทยาลัยมหิดล รศ.สรวิศ นฤปิติ (รุ่นที่ 11) อดีตหัวหน้าสาขาวิชาวิศวกรรมขนส่ง คณะวิศวกรรมศาสตร์ จุฬาลงกรณ์มหาวิทยาลัย นายกสมาคมระบบขนส่งและจราจรอัจฉริยะไทย รศ.สิทธิวัฒน์ เลิศศิริ (รุ่นที่ 12) รองอธิการบดี มหาวิทยาลัยมหิดล อาจารย์ คมสัน ดิลกคุณานันท์ คณบดีสำนักวิชาดุริยางคศาสตร์ สถาบันดนตรีกัลยาณิวัฒนา ผศ.วัชรพัฐ เมตตานันท รองคณบดีฝ่ายวิชาการ​คณะวิศวกรรมศาสตร์ศรีราชา มหาวิทยาลัยเกษตรศาสตร์​ นักธุรกิจ ขัตติยา อินทรวิชัย (รุ่นที่ 8) ประธานเจ้าหน้าที่บริหาร ธนาคารกสิกรไทย เจน ชาญณรงค์ (รุ่นที่ 9) อดีตกรรมการผู้อำนวยการใหญ่ เอสจีเอแอร์ไลน์ น.ท.นพ.ธนาธิป ศุภประดิษฐ์ (รุ่นที่ 9) อดีตประธานเจ้าหน้าที่บริหาร บริษัท ธนบุรี เฮลท์แคร์ กรุ๊ป จำกัด (มหาชน) โชค บูลกุล กรรมการผู้จัดการกลุ่มบริษัทฟาร์มโชคชัย ณัฐวุฒิ ตรีวิศวเวทย์ กรรมการผู้จัดการใหญ่ บริษัท ช.การช่าง นพ.ธนัช เงินประเสริฐศรี (รุ่นที่ 25) อุปนายกสมาคมผู้ประกอบการรถขนส่งทั่วไทย เฉลิมรัฐ นาควิเชียร ผู้ก่อตั้งและกรรมการผู้จัดการ NetDesign Group ฐิติพงศ์ พิสิฐวุฒินันท์ (รุ่นที่ 30) ประธานเจ้าหน้าที่บริหารและผู้ก่อตั้งเว็บไซต์ SkillLane ญาดา ปิยะจอมขวัญ (รุ่นที่ 35) ผู้ร่วมก่อตั้งและประธานเจ้าหน้าที่ฝ่ายผลิตภัณฑ์ Ajaib ยศสุดา ลีลาปัญญาเลิศ (รุ่นที่ 42) พนักงานบริษัท ซิตี้มอลล์ กรุ๊ป จำกัด ตำแหน่ง Sectional Marketing Manager, หนึ่งในทีมหาเสียงผู้ว่าราชการกรุงเทพมหานครของนาวาอากาศตรี ศิธา ทิวารี และผู้ช่วยหาเสียงของพรรคไทยสร้างไทย บุตรีสุดารัตน์ เกยุราพันธุ์ สื่อมวลชน จรณชัย ศัลยพงษ์ (รุ่นที่ 1) ผู้อำนวยการฝ่ายบรรษัทสัมพันธ์ บริษัท ซันโทรี่ เป๊ปซี่โค เบเวอเรจ (ประเทศไทย) จำกัด, อดีตผู้ประกาศข่าวสถานีโทรทัศน์สีกองทัพบกช่อง 7, อดีตอาจารย์ประจำคณะนิติศาสตร์ จุฬาลงกรณ์มหาวิทยาลัย สรานี สงวนเรือง (รุ่นที่ 34) พิธีกร บล็อกเกอร์ เจ้าของเพจ LDA (Ladies of Digital Age) พรพจี ศิริสิทธิ์ (รุ่นที่ 35) พิธีกรข่าวบันเทิงทั้งช่อง 9 เอ็มคอต เอชดี และช่องวัน 31 นักเคลื่อนไหว ชนกนันท์ รวมทรัพย์ (รุ่น 36) นักเคลื่อนไหวชาวไทยที่สนับสนุนประชาธิปไตยเธอเคยเป็นโฆษกขบวนการประชาธิปไตยใหม่และสมาชิกกลุ่มประชาคมจุฬาเพื่อประชาชน นักแสดง นักดนตรี และวงการบันเทิง วัชระ ปานเอี่ยม (รุ่นที่ 3) นักร้อง นักแสดง วัชระ แวววุฒินันท์ (รุ่นที่ 3) อดีตประธานเจ้าหน้าที่บริหาร บริษัท เจ เอส แอล จำกัด, โปรดิวเซอร์ ธานี พูนสุวรรณ (รุ่นที่ 8) นักพากย์ นักร้อง นักแต่งเพลง มาฬิศร์ เชยโสภณ (รุ่นที่ 8) นักแสดง จักราวุธ แสวงผล (รุ่นที่ 9) นักแต่งเพลง วราพรรณ หงุ่ยตระกูล (รุ่นที่ 8) นักแสดง นันทนา บุญ-หลง (รุ่นที่ 10) นักร้อง นักแสดง นักพากย์ ครูสอนร้องเพลง วสุ แสงสิงแก้ว (รุ่นที่ 10) นักร้อง ข้าราชการกระทรวงการต่างประเทศ ศุกรินทร์ พวงเข็มขาว (รุ่นที่ 12) นักแสดง ดนุพร ปุณณกันต์ นักแสดง นักการเมือง ขจัดภัย กาญจนาภา มือกีตาร์วงพาราด็อกซ์ กัญจน์ ภักดีวิจิตร (รุ่นที่ 19) นักแสดง ภูธเนศ หงษ์มานพ (รุ่นที่ 19) นักร้อง นักแสดง ชาตโยดม หิรัญยัษฐิติ (รุ่นที่ 19) นักแสดง สมิทธิ์ อารยะสกุล (รุ่นที่ 23) แพทย์ นักร้อง ธณรัฐ ปิ่นเวหา (รุ่นที่ 24) นักร้อง นักบิน นิติ ชัยชิตาทร (รุ่นที่ 24) พิธีกรและผู้อำนวยการสร้างรายการโทรทัศน์ ธนากร ชินกูล (รุ่นที่ 25) นักร้อง, นักแสดง, ดีเจ, พิธีกร พงศธร จงวิลาส (รุ่นที่ 25) นักแสดง, ดีเจ, ครีเอทีฟ เขมนิจ จามิกรณ์ (รุ่นที่ 31) นางแบบ นักแสดง สุภาพร วงษ์ถ้วยทอง (รุ่นที่ 31) นักแสดง ทวีเวท ศรีณรงค์ (รุ่นที่ 23) นักไวโอลินวง Vie Trio กัญภัส ศรีณรงค์ ชยานุวัฒน์ (รุ่นที่ 25) นักเชลโลวง Vie Trio อริยา ศรีณรงค์ (รุ่นที่ 32) นักไวโอลินวง Vie Trio ณัฎฐ์ ทิวไผ่งาม (รุ่นที่ 32) ผู้ชนะเลิศโครงการทรู อคาเดมี่ แฟนเทเชีย ซีซั่นที่ 5 นักร้อง นักแสดง ธัญญะสุภางค์ จิรปรีชานนท์ (รุ่นที่ 33) นักแสดง ศุภศิษฏ์ จงชีวีวัฒน์ (รุ่นที่ 34) นักแสดง วรภัทร วงศ์สุคนธ์ (รุ่นที่ 34) นักแต่งเพลงและมือกีตาร์วง MEAN พงษ์นิรันดร์ กันตจินดา (รุ่นที่ 35) นักแสดง สุทัตตา อุดมศิลป์ (รุ่นที่ 40) นักแสดง กฤตธวัฒน์ เอกชัย (รุ่นที่ 40) นักแสดง ดีเจ พันวา พรหมเทพ (รุ่นที่ 45) นักแสดง นิปุณ แก้วเรือน (รุ่นที่ 45) Mister Supranational Thailand 2021 ตริษา ปรีชาตั้งกิจ (รุ่นที่ 46) สมาชิกบีเอ็นเคโฟร์ตีเอต อ้างอิง แหล่งข้อมูลอื่น หนังสือ "30 ปี สาธิตเกษตร" กรุงเทพ :สำนักพิมพ์ พลสยาม พริ้นติ้ง (ประเทศไทย ),ตุลาคม 2544 หนังสือ "สาธิตเกษตร 40 ปี ทำดีเพื่อสังคม" กรุงเทพ :บริษัท สยามพริ้นท์ จำกัด, เมษายน 2555 บันทึกประจำวัน"สวัสดีปีใหม่ 2554 40 ปีสาธิตเกษตร" บริษัท สยามสปอร์ตซินดิเคท จำกัด (มหาชน),2554 หนังสือ "ภูมิปัญญาอาวุโสคนเป็นครูสาธิตเกษตร" กรุงเทพ :บริษัท สยามสปอร์ตซินดิเคท จำกัด (มหาชน),2555 บันทึกประจำวัน 2555 บริษัท สยามสปอร์ตซินดิเคท จำกัด (มหาชน),2555 หนังสือ "โครงการการศึกษาความรอบรู้เฉพาะเรื่อง" สำนักพิมพ์บริษัทพัฒนาคุณภาพวิชาการ (พว.) จำกัด,2551 โรงเรียนสาธิตแห่งมหาวิทยาลัยเกษตรศาสตร์ สมาคมนักเรียนเก่าโรงเรียนสาธิตแห่งมหาวิทยาลัยเกษตรศาสตร์